Πρωτάθλημα Εθνών Αφρικής

Το Πρωτάθλημα Εθνών Αφρικής (αγγλικά: CAF African Nations Championship, ) είναι μία ποδοσφαιρική διοργάνωση που ανακοινώθηκε για πρώτη φορά στις 11 Σεπτεμβρίου 2007. Διοικείται από την Αφρικανική Συνομοσπονδία Ποδοσφαίρου (CAF) και παίζεται μεταξύ των καλύτερων εθνικών ομάδων της Αφρικής, αποκλειστικά με παίκτες που δραστηριοποιούνται στα εθνικά πρωταθλήματα και έχουν το δικαίωμα να παίξουν στη επερχόμενη σεζόν. Οι εκπατρισμένοι παίκτες, ανεξάρτητα από το πού αγωνίζονται, ακόμη και στην Αφρική, δεν είναι επιλέξιμοι για να λάβουν μέρος στη διοργάνωση.

Η πρώτη διοργάνωση πραγματοποιήθηκε το 2009. Φιλοξενήθηκε από την Ακτή Ελεφαντοστού και την κέρδισε η Λαϊκή Δημοκρατία του Κονγκό. Η διοργάνωση επεκτάθηκε σε 16 ομάδες για το δεύτερο τουρνουά, που πραγματοποιήθηκε στο Σουδάν το 2011. Το τουρνουά κέρδισε η Τυνησία, στον απόηχο της τυνησιακής Επανάστασης.

Η διοργάνωση γίνεται τώρα κάθε άρτια χρονιά και εναλλάσσεται με το Κύπελλο Εθνών Αφρικής.

 Ιστορία 
Η δημιουργία του Πρωταθλήματος Εθνών Αφρικής ήταν μία ανταπόκριση στην επιθυμία αναβίωσης ή ενίσχυσης των εθνικών διοργανώσεων που αποδυναμώνονται τακτικά από μαζική έξοδο κορυφαίων παικτών που εγκαταλείπουν τις πατρίδες τους για να παίζουν σε ξένες ομάδες, οι οποίες θα πληρώσουν περισσότερα και θα αποκτήσουν μεγαλύτερη κάλυψη από τα μέσα ενημέρωσης. Ξεκινώντας από την έκδοση του 2014 και ύστερα, όλοι οι αγώνες αναγνωρίζονται από την FIFA ως επίσημοι αγώνες της πρώτης ομάδας.

 Χορηγία 
Τον Ιούλιο του 2016, η Total εξασφάλισε ένα οκταετές πακέτο χορηγίας από την Αφρικανική Συνομοσπονδία Ποδοσφαίρου (CAF) για την υποστήριξη 10 βασικών διοργανώσεων. Λόγω αυτής της χορηγίας, το Πρωτάθλημα Εθνών Αφρικής ονομάζεται «Total Πρωτάθλημα Εθνών Αφρικής».

 Πρόκριση 
Οι οκτώ θέσεις συμμετοχής, για την πρώτη έκδοση του 2009, διατέθηκαν με τον ακόλουθο τρόπο:

 Μία για τη Βόρεια Ζώνη, Δυτική Ζώνη Α, Δυτική Ζώνη Β, Κεντρική Ζώνη και Κεντρική-Ανατολική Ζώνη 
 Δύο για τη Νότια Ζώνη 
 Μία για τη χώρα φιλοξενίας του τουρνουάCAF Online: New Competition launched : African Championship of Nations 

Από τη δεύτερη έκδοση, το 2011, 16 ομάδες μπορούν να λάβουν μέρος στο τουρνουά, που κατανέμονται με αυτόν τον τρόπο (συμπεριλαμβανομένης της χώρας φιλοξενίας):

 2 για κάθε μία από τη Βόρεια Ζώνη και τη Δυτική Ζώνη Α 
 3 για κάθε μία από Δυτική Ζώνη Β, Κεντρική Ζώνη, Κεντρική-Ανατολική Ζώνη και Νότια Ζώνηhttp://www.cafonline.com/competition/african-nations-championship_2011/qualifiers

 Μορφή διοργάνωσης 
Η φάση ομίλων του Πρωταθλήματος Εθνών Αφρικής περιλαμβάνει ομίλους τεσσάρων ομάδων που κληρώνονται τυχαία. Οι δύο πρώτες ομάδες από κάθε όμιλο προκρίνονται στη φάση νοκ άουτ.

Στις 8 Μαρτίου 2009, η Λαϊκή Δημοκρατία του Κονγκό νίκησε τη Γκάνα με 2-0 για να γίνει η πρώτη νικήτρια της διοργάνωσης.

 Αποτελέσματα 

 Συνοπτικά 
 Έτος Φιλοξενία Αριθμός ομάδων  Τελικός Τρίτη Θέση Πρωταθλητής Αποτέλεσμα Δεύτερη θέση  Τρίτη θέση Αποτέλεσμα Τέταρτη θέση 2009   8  ΛΔ Κονγκό 2-0  Γκάνα 2-1  Σενεγάλη2011   16 Τυνησία 3-0 ΑνγκόλαΣουδάν 1-0 Αλγερία2014   16 Λιβύη 0-0 (4-3 πεν.)ΓκάναΝιγηρία 1-0 Ζιμπάμπουε2016   16 ΛΔ Κονγκό 3-0 ΜάλιΑκτή Ελεφαντοστού 2-1 Γουινέα2018   16 Μαρόκο 4-0 ΝιγηρίαΣουδάν 1 - 1  
(4-2 πεν.) Λιβύη2020   16  Μαρόκο2-0Μάλι Γουινέα 2-0Καμερούν2022  17   Σενεγάλη0-0 (5-4 πεν.)Αλγερία Μαδαγασκάρη 1-0Νίγηρας

 Πρωταθλήτριες ανά περιοχή 
 Ομοσπονδία (Περιοχή)  Πρωταθλητής(ες)  Αριθμός  UNAF (Βόρεια Αφρική)  Μαρόκο (2), Λιβύη (1), Τυνησία (1)  4 τίτλους  UNIFFAC (Κεντρική Αφρική)  ΛΔ Κονγκό (2)  2 τίτλους  WAFU (Δυτική Αφρική)  Σενεγάλη (1)  1 τίτλος  CECAFA (Ανατολική Αφρική)  Κανένας  0 τίτλους  COSAFA (Νότια Αφρική)  Κανένας  0 τίτλους 

 Δείτε επίσης 

 Κατάλογος ποδοσφαιρικών διοργανώσεων 
 Κύπελλο Εθνών Αφρικής

 Παραπομπές 

 Εξωτερικοί σύνδεσμοι 

 Επίσημος ιστότοπος
 Επεξήγηση μορφής (γαλλικά) 


Κατηγορία:Διοργανώσεις CAF (εθνικές ομάδες)